open-index/open-wikipedia-markdown huggingface dataset:
Stortingsvalget 1989

**Stortingsvalget 1989** blei avholdt 11. september. Valgdeltagelsen var på 83,2 %. Dette valget var det første stortingsvalget med utjevningsmandater. Antallet stortingsrepresentanter økte dermed med åtte, til 165.

Valget førte til at Jan P. Syses regjering tiltrådte, det var en mindretallsregjering utgått fra H, Sp og KrF. Syse avløste Gro Harlem Brundtlands andre regjering. Den 3. november 1990 gikk regjeringen i oppløsning da Senterpartiet med sikte på forberedelsene til den kommende EU-kampen foran folkeavstemningen om norsk medlemskap i 1994 ikke lenger ønsket å sitte i regjering sammen med Høyre. Gro Harlem Brundtlands tredje regjering ble deretter utnevnt.

## Politikk
### Valgprogram
* 

## Utjevningsmandater
Ordningen ble innført som et kompromiss mellom Arbeiderpartiet og de borgerlige partiene. Adgang til listeforbund ble avskåret, mens antallet utjevningsmandater ble holdt lavt, og fastsatt til åtte. Et partis oppslutning måtte nå sperregrensen 4% på landsbasis. Utpeking av utjevningsrepresentantene skjedde i to etapper. Først ble det beregnet antall utjevningsmandater for hvert av de partiene som var underrepresentert etter fordeling av distriktsmandater. Deretter ble det beregnet hvordan utjevningsmandatene skulle fordeles på fylkene. Reglene førte til at de største kretsene hadde størst sjanse til å få utjevningsmandatene.

## Protestvalg
Valget ble et protestvalg. Nesten 40% av velgerne skiftet parti eller gikk inn eller ut av hjemmesittergruppen. Anders Aune ble innvalgt fra Finnmark som den første partiløse representant siden 1918. Arbeiderpartiet gjorde sitt dårligste valg siden 1930. Høyre gjorde sitt dårligste valg siden 1973. Sosialistisk Venstreparti fikk den største oppslutningen noe venstreradikalt parti hadde oppnådd siden 1945. Fremskrittspartiet gjorde sitt beste valg siden opprettelsen i 1973.

## Resultater

### Nasjonalt

¹ Sammenligna med sammenlagt resultat for Rød Valgallianse og Norges Kommunistiske Parti i 1985.

### Valgkretsene

#### Mandatfordeling og endringer fra 1985

* markerer hvert av de åtte utjevningsmandatene

## Se også
*Liste over stortingsrepresentanter 1989–1993

## Referanser


## Litteratur
* 

## Eksterne lenker
* Statistisk Sentralbyrå
Stillehavsflåten

**Stillehavsflåten** kan vise til:

*Stillehavsflåten (Russland) – den russiske Stillehavsflåten
*Stillehavsflåten (USA) – den amerikanske Stillehavsflåten
*Stillehavsflåten (Storbritannia) – den britiske Stillehavsflåten
Stortingsvalget 1981

**Stortingsvalget 1981** blei avholdt den 14. september. Valgdeltagelsen denne datoen var på 83,2 %. Det blei valgt 155 stortingsrepresentanter. På grunn av feil ved gjennomføringa av valget 14. september blei det holdt omvalg i Buskerud og Troms den 7. desember. Dette førte til at Arbeiderpartiet vant et mandat i Buskerud på bekostning av Høyre. Hvis deltagelsen i omvalget skal legges til grunn, var den samlede valgdeltagelsen på 82,0 %.

Gro Harlem Brundtlands første regjering tapte valget, og ble avløst av Kåre Willochs regjering.

## Politikk
### Valgprogram
* 
* 
* 
* 
* 
* 

## Resultat medregna omvalget

### Nasjonalt

¹ Mandater fra borgerlige felleslister fordelt på enkeltpartier.

De borgerlige felleslistene var:
* Kristelig Folkeparti og Senterpartiet i Nord-Trøndelag
* Kristelig Folkeparti, Senterpartiet og Det Liberale Folkepartiet i Finnmark
* Senterpartiet og Venstre i Telemark, Vestfold, Buskerud og Oppland
* Kristelig Folkeparti, Senterpartiet og Venstre i Hedmark

Statistisk sentralbyrå lager en statistikk over valgresultatet med felleslistene oppdelt på de enkelte partia. Resultatene for disse partia på landsbasis blei da:

### Valgkretsene

## Se også
* Liste over stortingsrepresentanter 1981–1985

## Kilder
* Statistisk sentralbyrå
* 

## Litteratur
*1981: 88 sider (forfatter: Helge Seip og medvirkende: Carl Johan Berg, Olaf Chr. Torp, Universitetsforlaget) Stortingsvalget 1981 : personer, partilister og alle interessante tall for dem som vil følge med i valgresultatene 14. september. Digitalisert på Nasjonalbiblioteket ISBN 8200058131
Alligator (film)

***Alligator*** er en amerikansk skrekkfilm fra 1980 regissert av Lewis Teague. Filmen handler om en kjempealligator som skaper frykt i Chicago. Alligatoren har blitt uvanlig stor på grunn av hormonbehandlede dyreskrotter som den spiser i byens kloakksystem. Hovedrollen spilles av Robert Forster, mens sentrale biroller spilles av Robin Riker. Michael V. Gazzo, Dean Jagger og Henry Silva. 

Handlingen bygger på en amerikansk urban legende. 

I 1991 kom en oppfølger kalt  *Alligator II: The Mutation* regissert av Jon Hess. Den ble lansert direkte på video i flere land og fikk liten oppmerksomhet. Noen av de ledende rollene i denne spilles av Richard Lynch, Joseph Bologna og Dee Wallace. 

## Handling
En babyalligator blir skylt ned i toalettet og havner i Chicagos kloakksystemet. Der livnærer den seg på døde dyr som har blitt utsatt for hormoneksperimenter etter dyreforsøk. Dette gjør at alligatoren over år utvikler seg til en abnorm kjempe. Når så kloakkarbeidere begynner å forsvinne, interesserer den hardkokte politimannen David Madison seg for saken. Han får med seg krypdyreksperten Marisa Kendall i den livsfarlige jakten på uhyret. Til slutt bryter alligatoren seg opp gjennom asfalten og begynner å terrorisere byen for alvor. 

## Om filmen
Den ble godt mottatt av anmelderne, noe som gjenspeiles i at den har fått 80 % på Rotten Tomatoes.

## I rollene

## Referanser


## Eksterne lenker
*
Vel (sideelv til Vaga)

**Vel** (russisk: Вель) er ei elv i Arkhangelsk oblast i Russland. Den er ei venstre sideelv til elva Vaga (i Nordre Dvinas nedbørfelt). Den er 223&nbsp;km lang, med et nedbørfelt på  og en gjennomsnittlig vannføring på .

De største sideelvene er Podjuga og Sjonosja. Vels kilder ligger i myrområdene sør for bosetningen Konosja. Elva renner hovedsakelig i en østlig retning. Ved utløpet i Vaga ligger byen Velsk.
Språkmøtet i Stockholm

I 1869 møttes skandinaviske forfattere til et **språkmøte i Stockholm**. Disse skulle bli enige om noen felles rettskrivningsregler. Den norske språkmannen Knud Knudsen ble en viktig brikke ettersom det var hans retningslinjer som ble vedtatt.

Noen av de nye reglene som ble innført var at *aa* ble erstattet av *å* og at substantivenes store forbokstaver skulle falle bort. Et annet viktig vedtak var at man bestemte seg for å bruke latinske bokstaver og ikke gotiske. 

Vær klar over at disse vedtakene ikke var offisielle, men de fikk stor betydning både for lærere og elever.

## Kilder
*Einar Lundby og Ingvald Torvik: *Språket vårt gjennom tidene* Gyldendal Norsk Forlag 1969

## Eksterne lenker
* Om Aa-å på språkrådet (nn)
Munningsladevåpen

**Munningsladevåpen** eller populært **munnladere** eller **forladere** er skytevåpen som ikke bruker patroner, men må fylles med krutt (vanligvis svartkrutt) og kuler fra munningen. Krutt og prosjektil ble gjerne banket på plass i kammeret med en ladestokk.

For å løse ut skuddet var det nødvendig med fenghull eller pistong, slik at kruttet kunne ta fyr. Skuddutløsningen kunne være ved hjelp av en fakkel, lunte eller snapplås/sneppert (disse kunne enten bruke stål og flint (flintlås) eller mer moderne: tennhette). 

Munnladere fantes i alle størrelser, fra store festningskanoner via musketter til små pistoler. Munnladningsvåpen var enerådende fram til bakladere ble vanlig fra 1860-åra av.

## Eksterne lenker
*
Sotheby’s

**Sotheby's** er et auksjonsbyrå grunnlagt i London i 1744. Firmaet har kontorer i London og New York.

Sotheby's er særlig kjent for sine kunstauksjoner. Maleriet «Vampyr» av Edvard Munch ble solgt 3. november 2008 i New York for 258 millioner norske kroner, noe som var ny rekord. Den eneste privateide originalversjonen av et annet Munch-maleri, «Skrik», ble solgt hos Sotheby's 3. mai 2012 for 119,9 millioner amerikanske dollar, hvorav 107 millioner dollar i salgssum med 12,9 millioner dollar i kommisjon. Dette tilsvarer 687 millioner norske kroner. Kasimir Malevitsjs «Suprematist Composition» ble solgt hos Sotheby's for 406 millioner norske kroner.

## Referanser


## Eksterne lenker
*
Europas Grand Prix 2007

**Europas Grand Prix 2007** var et Formel 1-løp arrangert 20. juli – 22. juli 2007 på Nürburgring utenfor Nürburg. Det var det tiende løpet i Formel 1-sesongen 2007.

## Rapport

Regjerende verdensmester Fernando Alonso i sin McLaren vant løpet etter å ha utduellert Felipe Massa i Ferrari under kaotiske forhold i Europas Grand Prix.

Store nedbørsmengder falt over Nürburgring allerede halvveis inn i den første runden i løpet. Det førte til fullt kaos med biler som vannplanet, kjørte og ut krasjet med hverandre. Det resulterte i rødt flagg og løpet ble stoppet. Men før dette hadde debutanten, Markus Winkelhock, som har vært mellom tre og fem sekunder bak de beste hele helgen, satt beste rundetid og ledet løpet i sin Spyker – han startet fra pitlane med intermediate dekk.

Etter omstarten var det imidlertid Massa som ledet mesteparten av løpet, men det var før regnet kom tilbake igjen, og førte til ytterligere dramatikk. Førerne i teten gikk inn for å bytte fra tørrværsdekk til intermediate da det bare var noen ganske få runder igjen, og under de glatte og vanskelige forholdene tok Fernando Alonso raskt innpå Massa. Da bare fire runder gjensto ble det mer dramatikk da de to bilene var borti hverandre i det Alonso tok over ledelsen inn i den femte svingen, og brasilianeren Massa hadde ikke mulighet til å slå tilbake. Dette var McLarens første seier på Nürburgring siden 1998, da vunnet av Mika Häkkinen.

Inn på tredjeplass kom, ganske overraskende, australske Mark Webber i Red Bull. Det var teamets første pallplass siden løpet i Monaco i Formel 1-sesongen 2006.

Alexander Wurz i Williams tok fjerdeplass foran enda en Red Bull, nemlig David Coulthard. BMW-førerne Robert Kubica og Nick Heidfeld kolliderte med hverandre på løpets første runde, men i alt kaoset klarte de likevel å sikre sjette- og syvendeplass. Den siste poengplassen tok finske Heikki Kovalainen i Renault.

Lewis Hamilton i McLaren som krasjet stygt under kvalifisering startet som nummer ti, men var en av førerne som kjørte av banen på den første runden, han kom tilbake i løpet, men klarte aldri å ta igjen tiden han tapte, og endte til slutt som nummer ni. Dermed tok både Fernando Alonso og Felipe Massa kraftig innpå briten som fremdeles ledet mesterskapet med to poeng foran teamkollega Alonso. Dette var det første løpet Lewis Hamilton fullførte utenfor poengplass og utenfor podiet for sesongen.

## Klassifisering
### Kvalifisering

### Løpet

## Eksterne lenker
*
Stortingsvalget 1977

**Stortingsvalget 1977** var et norsk parlamentsvalg som ble avholdt 12. september. Valgdeltagelsen var på 82,9 prosent, og det ble valgt 155 representanter til Stortinget.

Odvar Nordlis regjering fortsatte etter valget. 

## Politikk
### Valgprogram
* 
* 

## Valgresultat

### Nasjonalt

¹ Endring i forhold til Sosialistisk Valgforbund i 1973.
² Mandater fra borgerlige felleslister fordelt på enkeltpartier.

De borgerlige felleslistene var: 
* Kristelig Folkeparti, Senterpartiet og Det Nye Folkepartiet i Oslo
* Kristelig Folkeparti, Venstre og Det Nye Folkepartiet i Buskerud og Sør-Trøndelag
* Venstre og Det Nye Folkepartiet i Telemark og Nord-Trøndelag
* Kristelig Folkeparti, Det Nye Folkepartiet, Senterpartiet og Venstre i Aust-Agder og Finnmark
* Senterpartiet, Det Nye Folkepartiet og Venstre i Vest-Agder
* Høyre og Kristelig Folkeparti i Nord-Trøndelag

Statistisk sentralbyrå har estimert hvordan felleslistenes stemmetall ville vært fordelt på de enkelte partiene. Resultatene for disse partiene på landsbasis ville da blitt:

### Valgkretsene

#### Mandatfordeling og endringer fra 1973

## Se også
* Liste over stortingsrepresentanter 1977–1981

## Kilder
* Statistisk sentralbyrå
*
Domalde

**Domalde** av Ynglingeætten var en svensk sagnkonge.

I henhold til *[[Ynglingesagaen]]* var han sønn av Visbur, far til Domar, og konge av Svitjod. Domalde var konge i Uppsala i en rekke år med misvekst og uår. Ettersom hans ofringer av både mennesker og dyr var virkningsløse, ble han til slutt selv ofret til gudene.

Carl Larssons kjente monumentalmaleri *[[Midvinterblot]]* skildrer ofringen av Domalde. Den norske kunstneren Erik Werenskiold har også skildret dette motivet i sine illustrasjoner til *Ynglingesagaen*.

Domalde omtales i Tjodolv den kvinværskes *[[Ynglingatal]]* og i Snorre Sturlasons *Ynglingesaga*. Også *[[Historia Norvegiæ]]* inneholder en referanse til Domalde i et resymé av *Ynglingatal.

I Snorres versjon inngår også et utdrag fra *Ynglingatal'':

## Referanser
Crowded House

**Crowded House** er en rockmusikkgruppe dannet i Melbourne som er ledet av den new zealandske musikeren og sangskribenten Neil Finn. Finn er velkjent som den viktigste sangskribenten i bandet og den kreative drivkraften, og har ledet det igjennom flere utgaver med ulike medlemmer fra New Zealand (seg selv, Tim Finn og Eddie Rayner), Australia (Paul Hester, Nick Seymour, Peter Jones og Craig Hooper) og fra USA (Mark Hart og Matt Sherrod).

## Diskografi
**Album**
* *[[Crowded House (album)|Crowded House]]*
* *[[Temple of Low Men]]*
* *[[Woodface]]*
* *[[Together Alone]]*
* *[[Recurring Dream]]*
* *[[Afterglow (Crowded House album)|Afterglow]]*
* *[[Farewell to the World]]*
* *[[Time on Earth]]*

**Internasjonale Top 20 Singler**
* "Don't Dream It's Over"
* "Something So Strong"
* "Better Be Home Soon"
* "Chocolate Cake"
* "Fall at Your Feet"
* "Weather With You"
* "It's Only Natural"
* "Distant Sun"
* "Locked Out"
* "Everything Is Good for You"
* "Instinct"
* "Not the Girl You Think You Are"
* "Don't Stop Now"

## Bøker om gruppen
* Twomey, Chris and Doole, Kerry, *Crowded House: Private Universe*, Omnibus Pr, 1998, ISBN 0-7119-4816-X
* Dix, John, *Stranded in Paradise: New Zealand Rock and Roll, 1955 to the Modern Era*, Penguin Books, 2005, ISBN 0-14-301953-8

## Referanser


## Eksterne lenker
* 
* 
* 
*  Official MySpace
Georg Pauli

**Georg Vilhelm Pauli** (født 2. juli 1855 i Jönköping, død 28. november 1935 i Stockholm) var en svensk kunstner og maler. 

Pauli studerte ved Konstakademien, deretter i Paris og Italia. Han var etterhvert lærer på Valands målarskola.

Han arbeidet mye med dekorasjonsarbieder, og utførte fresker i Göteborg gamla museum og Södermalms läroverk. På en skole i Jönköping gjorde han kubistisk pregede veggmalerier, noe som i sin tid vakte debatt. Lignende arbeider finnes også i Stockholms stadshus.Pauli laget også veggmalerier i Handelsbankens hovedkontor i Stockholm, og noen mindre veggmalerier på Waldemarsudde for prins Eugen.

Han giftet seg i 1887 med kunstnerkollegaen Hanna Hirsch-Pauli. Paret var fra 1905 til sin død bosatt i Storängen, Nacka. Georg Pauli tilhørte kunstnergruppen Opponenterna og skrev flere kunsthistoriske artikler.

## Galleri

Fil:Georg Pauli - Fransk konfirmand.jpg|«Fransk konfirmand» av Georg Pauli


## Referanser


## Eksterne lenker
* Biografi i Nordisk Familjebok
Sim

**Sim** kan vise til:

*Sim (by) – en by i Tsjeljabinsk oblast i Russland
*Sim (elv) – ei elv i Tsjeljabinsk oblast og republikken Basjkortostan i Russland
*SiM – en japansk alternative metal-gruppe
*SIM-kort der SIM står for *Subscriber identity module*
Psykedelisk trance

**Psykedelisk trance** (også forkortet til «psytrance «eller «psy») er en variant av musikksjangeren trance som utviklet seg på slutten av 1990-tallet. Den er karakterisert av en ofte hardere bassgang, syntetiske rytmer, heftige temporiff samt diverse psykedeliske lyder og melodier. 

Psykedelisk trance ble en del av massemarkedet i 1995 da den britiske musikkpressen begynte å rapportere om en eksplosiv økning av goa trance. Siden den gang har sjangeren bredt seg ut og har nå en stor variasjon innen stemning, tempo og stil. Den ligger spekteret av hardcore, undergrunnsenden av ulike trancevarianter. Sjangeren er en etterfølger av goa trance. Det er gjerne disse to musikksjangrene som benyttes på ravefester. Goa fortsetter å utvikle seg ved siden av andre sjangre.

Infected Mushroom fra Israel og Koxbox fra Danmark er noen av gruppene som har utmerket seg innen sjangeren.

## Opprinnelse og utvikling
De første hippiene som kom til Goa i India på midten av 1960-tallet ble tiltrukket av stedet av flere årsaker, blant annet strendene, billige leveomkostninger, vennligsinnet lokalbefolkning, den indiske religiøse og åndelige praksis, og lett tilgjengelig indisk cannabis, som fram til midten av 1970-tallet var lovlig.

I løpet av 1970-tallet spilte de første DJ-er i Goa psykedelisk musikk av rockgrupper som The Grateful Dead, Pink Floyd og The Doors. I 1979 ved begynnelsen av den elektroniske dansemusikken, kunne denne musikken stundom bli hørt i Goa form av låter av grupper som Kraftwerk, men det var ikke før i 1983 at DJ-ene Laurent og Fred Disko, tett fulgt av Goa Gil, endret Goa-stilen til elektronisk-industriell musikk og EBM, som strømmet ut av Europa fra musikere som Frontline Assembly, Front 242, Nitzer Ebb as well as Eurobeat. Låtene ble mikset om, sangtekstene ble fjernet, melodiene ble sendt i loop og gjentagelser, og generelt ble lyden på alle vis manipulert før det hele ble presentert som «Goa-miks» til de som danset til musikken.

Ved 1990-1991 lå ikke Goa under radaren for de fleste og ble et yndet mål for de som ønsket å feste. Etter hvert som miljøet ble større og bredere, spredte fester i Goa-stilen som over det meste av verden fra og med 1993. Fester som Pangaea og Megatripolis i Storbritannia bidro til å spre og fremme psykedelisk, elektronisk dansemusikk videre til en rekke land, som Australia, Japan, Tyskland, og andre land.

## Referanser


## Eksterne lenker

*Psytrance Festival Calendar - psytrance-festivaler
*psyradio.fm - radiostasjon for psytrance, grunnlagt i 2004 med 4 ulike kanaler
*PsyBeat, en annen psytrance-radio
* &ndash; Om de forskjellige trancestilene
Religiøs forfølgelse

**Religiøs forfølgelse** er forfølgelse av mennesker på grunn av religion, altså at forfølgelsen enten er årsaket i gjerningsmennenes forståelsen av deres egen religion, de forfulgtes religion, forfølgernes oppfatning av denne, eller begge deler. Et kjent historisk eksempel på religiøs forfølgelse er Romerrikets forfølging av kristne, etterfulgt av kristne keiseres bannlysning og forfølgning av paganister og hedenske kultsteder.

I Norge har vi også hatt forfølgelse av før-kristne religioner, slik som hedendommen (ofte kalt Åsatro i nytiden). Dette blir nevnt av Snorre Sturlasønn i halv-historiske sagn i Heimskringla, hvor både Olav Tryggvasønn og Olav Digre (Hellig-Olav) utsetter hedninger for voldstrusler, pining, og drap for å nekte den nye troen. 

I Norge, og den breiere Finnmarka (der hvor "finnene" bor), ble samer utsatt for religiøs vold og strukturert fornorskning gjennom forsøk på å "sivilisere" de "primitive" samene til ei moderne tro og -levemåte, ofte gjennom uvitenskapelige raseteorem. Dette skjedde av ulik grad av vold, og noen av de tidligste forsøkene på å kristne samer var gjennom å gi avslag på bøter for nykristna samer i rettssaker. Formålet ved dette var å gi årsaker for samer til å bli kristne, heller enn aktiv forfølgning.

I senere tid derimot ser vi tvangskristning av samer gjennom norske kystbosetninger - fungerende som maktsentrum midt i Samelandet -, hvor prester og lovmenn straffer utøvere av samisk sed med vold og drap, samt bruk av alkohol som kontrollmiddel, hvor norske myndigheter er eneste måte å få tak i brennevin. Se Kautokeino-opprøret.

Andre former for religiøs forfølgning kan oppstå innenfor samme religion, slik some kjetteriforfølgning. Dette er da religiøs vold mellom to eller flere grupper som ser på seg selv som "den rette" tolkningen av samme grunnleggende tro. Noen døme av dette vil være ting som strid mellom Sunni- og Shia -tolkningene av Islam, stridene mellom Protestantisme og Katolisisme i Vestlig Kristendom under Reformasjonen og Motreformasjonen, eller Ikonoklast-rørslen i Østromerriket.

I Norge har vi døme av dette fra overgangstida fra Katolsk lære til Luthersk, hvor da pilegrimer kunne bli bøtelagt for å dra på en åndelig reise til hellige steder, som hvor en helgen var gravlagt, eller relikvier oppbevart, noe som ikke lengere skulle utøves. Noen historikere mener at Norges overgang til Luthersk lære var forholdsvis likegyldig, og at lekfolk ikke egentlig forsto, eller brydde seg særlig om reformasjonens bruddgrunnlag med Paven. Dette gjør det da vanskelig for vanlige folk flest å ta avstand fra skikken rundt pilegrimsreiser.

Noen ganger har religiøs forfølgelse blitt utført i samme tråd som etnisk forfølgelse; slik som forfølgning av Samisk språk, levemåte og trosutøvelse, blant annet er jødeforfølgelser som oftest ei blanding av religiøs og etnisk forakt. 

## Referanser
Blødning

**Blødning** (medisinsk kalt **hemoragi**) er tap av blod fra sirkulasjonssystemet, og kan oppstå når et blodkar blir ødelagt internt, eller fra en naturlig åpning slik som f.eks vagina, munnhulen eller rektum, eller fra et kutt i huden.

Spontan blødning forårsaker 10&nbsp;% av alle hjerneslag.

## Referanser
Geskel Saloman

**Geskel Saloman** (født 1. april 1821 i Tønder i Slesvig, død 5. juli 1902 i Båstad) var en svensk maler og kunstprofessor. 

Saloman studerte ved Kunstakademiet i København, og dro deretter til Paris for å studere med Thomas Couture. Han ble utnevnt til professor i 1874. Han er representert på Nationalmuseum og i Göteborgs konstmuseum.

## Billedgalleri

Fil:Holmens bruk 1858 av Geskil Salomon.jpg|«Holmens bruk» (1858)
Fil:Geskel Salomon 1872. Göteborgs konstmuseum STF 1978.JPG|«Emigration» (1872)
Fil:Geskel Saloman - Kärleksbrevet.jpg|«Kärleksbrevet» (1889) 


## Referanser


## Eksterne lenker
* Geskel Saloman i Nordisk Familjebok
Ulla Winblad

**Ulla Winblad** er en halvt autentisk, halvt fiktiv person, kjent fra Carl Michael Bellmans viser og dikt, løst basert på den virkelige personen **Maria Kristina Kiellström** (1744–1798). 

Hun er en av Bellmans mest kjente figurer og er nymfe og prestinne ved *[[Bacchus|Bacchi Tempel]]*. Hun opptrer først i *Bacchi Ordenskapitel*, der hun er nymfenes anfører og uttrykker seg i alexandriner. I Fredmans epistlar er hun mer fåmælt og har bare tre replikker. Navnet Ulla Winblad er konstruert av lån fra Kiellströms venninne, *Ulrika Ek* kalt Ulla, og etternavnet til Kiellströms stemor. 

Sven Stolpe skrev at «Det märkliga, ja kanske helt unika, med hennes gestalt är att hon både är den vulgära, naturalistiskt tecknade skökan och den bellmanska rokokkons obestridda, av alla dyrkande skönhetsdrottning».

«Ulla Winbladh» har siden 1950-tallet også vært navn på et vertshus på Djurgården.

## Kilder
* Bellman.net om Ulla Winblad
* Artikkel i Dagens Nyheter, 070726
* Gunnar Lundberg. *Ulla Winblad : en tidsbild från det gamla glada Stockholm*. Stockholm, 1924
----
Sim (elv)

**Sim** (russisk: *Сим*) er ei elv i Tsjeljabinsk oblast og den autonome republikken Basjkortostan  i Russland. Den er ei sideelv til Belaja.

Elva begynner i de sørlige Uralfjellene, og renner derfra først i nord-nordvestlig retning mot byene Sim og Minjar, før den snur først mot vest og deretter mot sørvest. Etter å ha passert byen Asja krysser Sim grensen mot Basjkortostan og renner videre i sørvestlig retning til samløpet med Belaja.

## Eksterne lenker
*
Skissernas museum

**Skissernas museum** er et svensk kunstmuseum tilknyttet Lunds universitet. Museets oppgave er å samle og stille ut skisser og tegninger til «monumentalkonst och konst i offentlig miljö», for eksempel fresker, skulpturer och relieffer. 

På museet finnes om lag 25&nbsp;000 verk, blant annet av kunstnere som Isaac Grünewald, Henry Moore, Diego Rivera og Henri Matisse.

## Referanser


## Eksterne lenker
*
Friedrich August Stüler

**Friedrich August Stüler** (født 28. januar 1800 i Mühlhausen, Thüringen, død 18. mars 1865 i Berlin) var en tysk arkitekt og byggmester, og en av de mest innflytelsesrike i sin tid.

Stüler studerte i Berlin under Karl Friedrich Schinkel, ble i 1832 hoffarkitekt og direktør for slottsbyggekommisjonen i Berlin, i 1842 og 1850 ble han ytterligere forfremmet. 

Stüler var en svært produktiv kunstner, som med letthet og dyktighet beveget seg mellom ulike stilarter, dog likevel med en forkjærlighet for gotikk og nyrenessanse. som hans viktigste verk regnes Neues Museum (1843–45) i tilknytning til  Schinkels Altes Museum i Berlin. I Norden laget han tegningene til Nationalmuseum i Stockholm.

Stüler laget også mange tegninger til interiører og andre kunstindustrigjenstander: møbler, porselen, sølvgjenstander og annet.

## Noen arbeider
* 1837 Planer for gjenoppbygging av Vinterpalasset i St. Petersburg
* 1843-1855 Neues Museum i Berlin
* 1848-1866 Nationalmuseum, Stockholm
* 1850-1867 Burg Hohenzollern
* 1851-1864 Orangerieschloss, et orangeri i Potsdam
* 1851 Schwerin slott
* 1854-1855 Bornstedter Kirche, Potsdam 
* 1855-1861 Wallraf-Richartz-Museum, Köln, (ødelagt)
* 1859-1866 Neue Synagoge i Berlin 
* 1862-1865 Ungarns vitenskapsakademi, Budapest
* 1862-1876 Alte Nationalgalerie i Berlin
* 1865 Ombygging av Schloss Neustrelitz

## Priser (utvalg)
* 1858 – Royal Gold Medal
* 1858 – Pour le Mérite

## Galleri

Fil:Budapest Hungarian Academy of Sciences.jpg|Vitenskapsakademiet i Budapest
Fil:Potsdam_Orangerie.jpg|Orangeriet Orangerieschloss i Potsdam


## Referanser
Liljevalchs konsthall

**Liljevalchs konsthall** er en bygning for kunstutstillinger på Djurgården i Stockholm. Bygningen ble oppført i 1916, for midler fra industrimannen Carl Fredrik Liljevalchs (1837–1909) dødsbo. Arkitekt var Carl Bergsten.

Dette var Sveriges første uavhengige faste galleri for samtidskunst, og var en viktig begivenhet for de stockholmere som hadde tid, råd og anledning til å engasjere seg i samtidskunsten. Særlig var det en seier for medlemmene av Konstnärsförbundet, som tidligere hadde vært nødt til å stille ut i provisoriske lokaler spredt rundt i byen.

## Bilder

Fil:Liljevalchs_konsthall_1950.jpg|Liljevalchs konsthall på 1950-tallet med Carl Milles skulptur *Bågskytten*.
Fil:Liljevalchs_konsthall_2007_2.jpg|Konsthallens atrium oktober 2007Foto: Holger Ellgaard
Fil:Liljevalchs_konsthall_2007_3.jpg|Konsthallens atrium oktober 2007Foto: Holger Ellgaard

## Litteratur
* *Svensk Arkitektur 1640 till 1970*, Byggförlaget, Stockholm 1986

## Eksterne lenker
* Liljevalchs konsthalls hjemmeside
Tempelet i Uppsala

«**Tempelet i Uppsala**» var en antatt tempelbygning i Gamle Uppsala, som kan ha vært den svenske åsatroens sentralhelligdom. Kunnskap om tempelets eventuelle eksistens er basert på en passus hos Adam av Bremen, anno ca. 1076: *Dette folket har et berømt tempel som kalles Uppsala, og som ligger nær Sigtuna.*. 

Tempelet antas å ha blitt brent og revet rundt år 1087 på ordre av kong Inge Stenkilsson den eldre, som på samme tid drepte sin svoger *Blot-Sven* og derved lyktes med å slå ned den siste offentlige åsadyrkingen. I tillegg til at tempelet ble ødelagt skal offertret ha blitt hugget ned, og en kirke blitt bygget på tempeltuftene. 

I henhold til usikre kongerekker skal Inge den eldre har vært den niende konge etter Olof Skötkonung, som var den første svenske konge som ble døpt. 

Carl Larsson hadde dette tempelet som bakgrunn i sitt monumentalmaleri *[[Midvinterblot]]*, der han skildrer offeret av kong  Domalde.

## Referanser
Flymannskapsmerket

** Flymannskapsmerket** (*Fliegerschaftsabzeichen*) er en tysk militær utmerkelse.

## Historie
Merket ble introdusert 19. januar 1935, og ble opprinnelig (1933) båret av piloter i Deutscher Luftsport-Verband. Luftwaffe adopterte i 1935, og ble brukt av pilot-observatører. Det ble senere samme år byttet ut med Pilot og observatørmerket. Dette gjør det til et av de meste sjeldne Luftwaffe merkene

## Design
Merket består av en oval sølvfarget liggende krans med en mørkegrå ørn med vingene utspredd og med et hakekors i klørne. Merket er i 2 deler, ørnen er naglet fast til kransen.

## Se også
* Liste over tyske militære utmerkelser 1933–1945

## Eksterne lenker
* German Militaria Collectibles
* Wehrmacht-Awards
* Axishistory.com
Midnattens widunder

***Midnattens widunder*** er det debutalbumet til Finntroll, utgitt i 1999.

## Sporliste
# «Intro» &ndash; 1:57
# «Svartberg» &ndash; 4:06
# «Rivfader» &ndash; 4:09
# «Vätteanda» &ndash; 4:35
# «Bastuvisan» &ndash; 1:19
# «Blodnatt» &ndash; 4:41
# «Midnattens widunder» &ndash; 4:40
# «Segersång» &ndash; 1:59
# «Svampfest» &ndash; 2:03

## Eksterne lenker
*
Hedvig Eleonora av Holstein-Gottorp

**Hedvig Eleonora av Holstein-Gottorp** (1636–1715) var svensk dronning, gift i 1654 med kong Karl X Gustav av Sverige.

Hun var datter av hertug Frederik III av Holstein-Gottorp (1597–1659) og Marie Elisabeth av Sachsen (1610–1684). Hun ble mor til Karl XI av Sverige.

Hun var med kongen i Polen i 1657, ble enke i 1660 og levde som enkedronning i 55 år. Hun bodde mesteparten av denne tiden på Gripsholms slott, hvor hun sto for en rekke ombygginger. Kong Karl II av England fridde til henne noen år etter Karl Xs død, men hun takket nei.

## Referanser


## Eksterne lenker
* 
*  Carin Klaesson: Drottningväldet
Gotthard Werner

**Gotthard Adolf Werner** (født 4. desember 1837 i Linköping, død 20. februar 1903 i Roma) var en svensk kunstner og historiemaler. Han var sønn av militærlegen Henrik Werner.

## Referanser
Observatørmerket

**  Observatørmerket** (*Beobachterabzeichen*) er en tysk militær utmerkelse.

## Historie
Merket ble introdusert av Riksmarskalk Hermann Göring 26. mars 1936 og var tiltenkt observatører i Luftwaffe i det tredje rike.

## Design
Merket består av en oval stående sølvfarget krans hvor den ene siden er laget av laurbærblader, den andre siden av ekeblader. I senter er en mørkegrå ørn med vingene utspredt og siden til, med et hakekors i klørne. Merket er i 2 deler, ørnen er naglet fast til kransen. Merket ble i begynnelsen laget i buntmetall og aluminium, men kom senere i sink. En versjon i tøy ble også introdusert.

## Kriterier
Merket ble utdelt etter:
* Avsluttet fullført 2 måneders opplæring
* Fem flytokt som observatør 
* Blitt skadet i tjeneste som observatør

## Se også
* Liste over tyske militære utmerkelser 1933-1945

## Kilder
* Wehrmacht-Awards
Mårten Eskil Winge

**Mårten Eskil Winge** (født 21. september 1825 i Stockholm, død 22. april 1896 i Enköping) var en svensk maler og tegner, og professor ved Konstakademien i Stockholm.

Han giftet seg i 1867 med kunstnerkollegaen Hanna Mathilda Tengelin (1838–1896). 

Mårten Eskil Winge tok studentexamen 1846 i Upsala og begynte i 1847 ved Konstakademien. Samtidig med studiene arbeidet han i postverket, og tegnet portretter for ekstrainntekter. Han gjorde også flere tegninger og illustrasjoner til bøker om norrøn mytologi. I 1856 ble Winge elev hos Johan Christoffer Boklund i akademiens malerklasse, året etter fikk han medalje for maleriet *[[Karl X Gustav]] vid [[Axel Oxenstierna]]s dödsbädd* og dro på sin første stipendiereise. 

I 1864 ble Winge medlem av Konstakademien og etterhvert også professor. I 1865 etablerte han en malerklasse i sitt atelier.

I tillegg til motivene fra norrøn mytologi har Winge laget en lang rekke altertavler. 

## Verk

Fil:Loki, by Mårten Eskil Winge 1890.jpg|*Loke & Sigyn* (1863)
Fil:Thor's Fight with the Giants (Mårten Winge) - Nationalmuseum - 18253.tiff|*Tors strid med jotnene* (1872)
Fil:Pauli kyrka altar.jpg|Fra Sankt Pauli kyrke, Malmö (1882)


## Referanser


## Eksterne lenker
* 
* Mårten Eskil Winge (Anders konstorientering)
* Mårten Eskil Winge: Loke & Sigyn – bild (Från vår konstverld 1881)
* Mårten Eskil Winge: Årstiderna I – bild (Från vår konstverld 1881)
* Mårten Eskil Winge: Årstiderna II – bild (Från vår konstverld 1881)
Stockholms Dagblad

***Stockholms Dagblad*** (SD) var en konservativ morgenavis som utkom i Stockholm 1824&ndash;1931.

Avisen var fra først av et annonsetidsskrift for offentlige kunngjøringer og ble derfor vurdert som et halvoffisielt organ. Dens første utgivere var byens notarius og en boktrykker. 

*Stockholms Dagblad* var i siste halvdel av 1920-tallet Sveriges første avis i tabloidformat. Det siste nummeret utkom 19. september 1931. Avisen ble deretter slått sammen med *[[Stockholms-Tidningen]]*.
Afton-Tidningen

***Afton-Tidningen*** var en liberal dagsavis som utkom i Stockholm fra 1909 til 1920.

Avisen ble utgitt første gang 15. desember 1909, som en direkte fortsettelse av *Svenska folket*, som utkom fra 1906. Avisen hadde de to første årene navnet *Afton-tidningen / Svenska Folket*.

August Strindberg skrev artikkelen «Faraon-dyrkan» i *Afton-Tidningen* i april 1910, som utløste en stor samfunns- og kulturdebatt, kjent som Strindbergsfeiden.

## Ansvarlige redaktører
I henhold til Kungliga bibliotekets register:
*Valfrid Spångberg 1909–1912
*Karl Elsander 1912–1913
*August Ljunggren juni–juli 1913
*Carl Gustaf Ekman 1913–1918
*Torsten Fogelqvist 1918–1919
*Ernst Klein 1919–1920
*Eskil Sundström april–mai 1920
*Einar Eriksson juni–september 1920

## Referanser
Harald Gjengedal

**Harald Gjengedal** (1956–2021) var en norsk tannlege og tidligere friidrettsutøver og fire ganger norsk mester på 400 meter hekk. Han representerte klubbene Fjellhug/Vereide IL og IL Gular.

Gjengedal var født og oppvokst på Sandane i Gloppen, men bodde ved sin død på Seiersbjerget i Bergen kommune, hvor han arbeidet som selvstendig næringsdrivende tannlege og som førsteamanuensis ved Institutt for klinisk odontologi ved  Universitetet i Bergen. Han var eldre bror av Terje Gjengedal, professor og forsker i kraftproduksjon, og nevø av den tidligere høydehopperen Rune Gjengedal.

Hans bestenotering på 400 meter hekk var 51,95 sek. Den tiden var per 1. januar 2008 nummer 16 i Norge gjennom alle tider. Han ble norsk mester på 400 meter hekk i 1976, 1977, 1978 og 1979. Han vant også bronse på 400 meter løp i 1979 og deltok i 16 landskamper for Norge. 

## NM-medaljer

## Referanser


## Eksterne lenker
	

*  Profil på NRKs fylkesleksikon
Florus

**Lucius Annaeus Florus** (født ca. 74 e.Kr., død ca. 130 e.Kr.) var en romersk historiker som levde på samme tid som keiserne Trajan og Hadrian. Han ble født i romerske Afrika.

Han satte sammen, hovedsakelig fra Titus Livius, en kort skisse av Romas historie fra byens opprettelse til Janustempelet ble stengt av Augustus i 25 f.Kr. Arbeidet, som har blitt kalt for *Epitome de T. Livio Bellorum omnium annorum DCC Libri duo*, er skrevet i en bombastisk og retorisk stil — en panegyrisk fortelling Romas storhet, framstilt som et menneskeliv fra barndommen, videre til ungdommen og til sist voksen manndom. Verket er ofte feilaktig i de geografiske og kronologiske detaljene, men til tross for dets mangler er boken likevel hyppig benyttet som et hendig sammendrag over romersk historie i middelalderen og ble bevart som en tekstbok inn i 1800-tallet.

I manuskriptet er forfatteren tidvis navngitt som Julius Florus, Lucius Anneus Florus, eller ganske enkelt som Annaeus Florus. Fra bestemte likheter i stil har han blitt identifisert som Publius Annius Florus, en poet, retoriker og en venn av Hadrian, forfatter av en dialog over spørsmålet om Vergil var en orator (taler) eller poet, men i det sistnevnte er det kun introduksjonen som har overlevd.

Den mest tilgjengelige moderne teksten og i engelsk oversettelse er i Loebs klassiske bibliotek (nr. 231, utgitt 1984, ISBN 0-674-99254-7). Se eksterne lenker.

Christopher Plantin i Antwerpen utga i 1567 to tekster av Lucius Florus (to tittelsider) i et bind. Titlene var (løselig) som følgende: 1) *L.IVLII Flori de Gestis Romanorum, Historiarum*; 2) *Commentarius I STADII L.IVLII Flori de Gestis Romanorum, Historiarum*. Den første tittelen har 149 sider, den andre har 222 sider foruten også en indeks.

## Referanser


## Litteratur
* Lendering, Jona (2004): «Publius Annius Florus», av , *Livius.org*
* Boer, W. den (1972): *Some Minor Roman Historians*. Leiden: Brill.
* *Römische Geschichte : lateinisch und deutsch / Florus ; eingel.*, oversettelse og kommentarer av Günter Laser. Darmstadt : Wissenschaftliche Buchgesellschaft, 2005

## Eksterne lenker
* Latin og engelske tekster av Florus, *Epitome of Roman History*, 1929 Loeb Classical Library, oversettelse av E.S. Forster, Bill Thayers utgave hos LacusCurtius
*
Terje Gjengedal

**Terje Gjengedal** (1958–2026) var en norsk professor og forsker innen kraftproduksjon, kraftnett og krafthandel. Han er tidligere konsernsjef i Sogn og Fjordane Energi.

Gjengedal er  utdannet sivilingeniør i elkraftteknikk og har også en  doktorgrad innen samme fagområde. Han har vært professor ved NTNU og ved Høgskulen i Narvik/UiT,  ved Universitetet i Agder og ved NMBU på Ås. Han har flere utenlandsopphold bak seg og har bodd i USA i flere år. Han har vært på internasjonale oppdrag, har vært ansatt i ABB og har hatt flere lederstillinger i Statkraft. Han har vært fagsjef, spesialrådgiver og direktør i Statnett og konsernsjef i Sogn og Fjordane Energi. Han har har vært styreleder i flere selskap. 

Han er bosatt i Ås kommune i Akershus og er yngre bror av tidligere tannlege og friidrettsutøver Harald Gjengedal, og nevø av den tidligere høydehopperen Rune Gjengedal.

Gjengedal har mottatt flere nasjonale og internasjonale priser for sitt arbeid.
Han fikk blant annet The CIGRE Technical Committee Award i 2003 og  Elkraftprisen i 2005.

## Referanser


## Eksterne lenker

* Profil på NRKs fylkesleksikon
Bård Inge Pettersen

**Bård Inge Austigard Pettersen** (født 1973) er en norsk forsker og tidligere profesjonell volleyballspiller. Han er ansatt ved Høgskolen i Molde. 

Pettersen spilte profesjonell sandvolleyball sammen med Iver Horrem i sesongene 2005 og 2006. De to hadde to femteplasser i World Tour som beste resultat. Vinteren 2007 splittet Pettersen og Horrem lag. Horrem utfordret da Bjørn Maaseide til comeback, og de bestemte seg for å satse sammen. 

Pettersen har også en lang karriere som undervannsrugbyspiller for Molde Undervannsklubb med flere norgesmesterskap og seire i Champions Cup. 

Pettersen er yngre bror av undervannsrugbyspilleren Aadne Pettersen og fetter til den tidligere friidrettsutøveren Kjell Ove Hauge.

## Referanser


## Eksterne lenker
*
Nola (sommerfuglslekt)

* båndduskspinner 
* vårduskspinner
* Heiduskfly
* Myrduskfly

***Nola*** er en slekt av sommerfugler som tilhører gruppen duskspinnere (Nolinae) i familien båtspinnere (Nolidae, bør kanskje regnes som en del av Noctuidae). Disse små, grå- eller brunlige spinnerne ligner sterkt på den beslektede slekten *[[Meganola]]*, men skiller seg fra denne på noen anatomiske detaljer, blant annet på at hannen sjelden har fjærformede antenner. Både *Nola* og *Meganola* har noen karakteristiske dusker av oppstående skjell på forvingene. Av de over 110 kjente artene forekommer 14 i Europa og fire er funnet i Norge. Larvene lever stort sett på forskjellige busker og trær, de voksne sommerfuglene flyr og kvelden fram til midnatt og kommer gjerne til lys.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien **båtspinnere, Nolidae** (ev. underfamilie av Noctuidae)
************* Underfamilien duskspinnere, Nolinae – små, gråspraglete arter
************** Slekten ***Nola*** Leach, 1815 – 110 arter, i Europa:
*************** *[[Nola aegyptiaca]]* Snellen, 1875
*************** Heiduskfly, *Nola aerugula* (Hübner, 1793) – på løvtrær, funnet en gang i Hedmark
*************** *[[Nola chlamitulalis]]* (Hübner, 1813)
*************** *[[Nola cicatricalis]]* (Treitschke, 1835)
*************** Vårduskspinner, *[[Nola confusalis]]* (Herrich-Schäffer, 1847) – på løvtrær, Sørlandet
*************** *[[Nola cristatula]]* (Hübner, 1793)
*************** Båndduskspinner, *[[Nola cucullatella]]* (Linnaeus, 1758) – på rosefamilien, Sørlandet
*************** *[[Nola dresnayi]]* (Warnecke, 1946)
*************** *[[Nola harouni]]* (Wiltshire, 1951)
*************** Myrduskfly, *Nola karelica* Tengström, 1869 – på hvitlyng og krekling, Øst-Finnmark og Østfold, sjelden
*************** *[[Nola squalida]]* Staudinger, 1871
*************** *[[Nola subchlamydula]]* Staudinger, 1871
*************** *[[Nola thymula]]* Milliére, 1867
*************** *[[Nola tutulella]]* Zerny, 1927

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/nola_cucullatella.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/cucullatella.html

## Eksterne lenker
*
Nya Dagligt Allehanda

***Nya Dagligt Allehanda***, forkortet ***NDA***, var en dagsavis som utkom i Stockholm mellom 1859 og 1944. Den var «en heldekkende konservativ nyhetsavis» og spant innholdsmessig fra polemikk og sensasjonsstoff til dyptgående kulturartikler.

*Nya Dagligt Allehanda* utgjorde en slags frittstående fortsettelse av *Svenska tidningen. Dagligt allehanda i Stockholm* (1851–1859) og *Dagligt Allehanda* (1771–1849). *NDA* ble en motstemme til *[[Aftonbladet]]* og *[[Dagens Nyheter]]*.

*[[Nationalencyklopedin]]* betegner *NDA* som tyskvennlig under første verdenskrig og i årene 1934–1936. Axel Wenner-Gren reddet avisen fra konkurs i 1936 og skiftet ut redaktøren, men avisen kom seg ikke økonomisk. I 1944 kjøpt av *Dagens Nyheter* som et ledd i dannelsen av den nye avisen *[[Expressen]]*.

## Sjefredaktører
* Karl Adam Lindström 1859–1885
* Wilhelm Alexander Bergstrand 1885–1891
* Johan Abraham Björklund 1891–1905
* John Wigforss 1905–1906
* Leonard Ljunglund 1906–1936
* Harald André 1936–1938
* Carl Björkman 1938
* Ragnar Ekman 1938–1942
* Erik Wästberg 1942–1944 

## Referanser


## Litteratur
*
Historiska museet

**Statens historiska museum**, eller *Historiska museet*,  er et museum i Stockholm. Museet ligger i krysset Narvavägen /Linnégatan i bydelen Östermalm i Stockholm. Museumsbygget ble bygget 1934-39 av arkitektene Bengt Romare og Georg Scherman.

Museet er Sveriges ledende historiske museum. Det er et ansvarsmuseum, med overordnet ansvar for arkeologiske funn og kirkekunst. 

Museet ble etablert i 1934. Dets samlinger var tidligere en del av Nationalmuseum, som i dag er et rent kunstmuseum. For å avhjelpe museets mangeårige trange lokaler, ble det i 1929 foreslått at en tomt ved  Storgatan kunne være egnet for en fremtidig *Statens historiska museum*. En arkitektkonkurranse i 1930 ble gjennomført uten en vinner, men Romare og Scherman fikk andrepris, og oppdraget med å videreutvikle sitt forslag i samarbeid med byggherren, Riksantikvarieämbetet.

## Eksterne lenker
*
Fylkesvei 2638

**Fylkesvei 2638** går mellom Flå bru og Lom prestegard i Lom kommune.

Frem til 2019 hadde veien betegnelsen fylkesvei 467 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Per Scheel Krüger

**Per Scheel Krüger** eller *Per Scheel-Krüger* (født 23. juli 1968 i Dragør) er en dansk skuespiller, instruktør som også underviser i teater/drama.

## Biografi
Per Scheel Krüger har selv ingen formell skuespillerutdannelse. Han arbeider som frilans skuespiller i Dansk Dialog Forum, DUET Teatret, Dialog Teatret, med flere og er ide- og konseptutvikler i diverse eventbyråer.

Han er kunstnerisk leder av Teater Grob, sammen med Thomas Levin. Scheel Krüger har vært tilknyttet teateret siden 1996.

Scheel Krüger er grunnlegger og kunstnerisk leder av Det københavnske humorteater Tjenerstaben, siden 1992

Har medvirket i diverse improvisasjons teatergrupper, blant andre De Gales Division, som blant annet har opptrådte på Comedy Zoo, Park Cafe, Forbrændningen m.m.

## Filmografi (utvalg)
### Skuespiller

## Eksterne lenker
* 
* Per Scheel-Krüger hos Den danske film database
Melketann

**Melketenner** er de første tennene i munnen til mange pattedyr. Disse tennene begynner å vokse frem når pattedyrenes tarmer er i stand til å håndtere fast føde, hos mennesker rundt 6-7 måneders alder. Etter en stund skal permanente tenner vokse ut, og de skal helst vare livet ut.

## Frambrudd
Frambruddet av melketennene foregår i omtrent samme rekkefølge hos alle pattedyr. Det starter med fortennene og fortsetter bakover til alle de voksne tennene er på plass. Hos menneske skjer dette i bestemte perioder av livet:

* Midtre fortenner ved 6–12 måneders alder
* Sidefortennene ved 9–16 måneders alder
* Hjørnetennene ved 16–23 måneders alder
* Forjeksler ved 13–19 måneders alder
* Jeksler ved 22–33 måneders alder

Melketennene er mindre og har tynnere emalje enn de voksne tennene. Hos mennesket er det normalt 20 melketenner. I hver kjevekavadrant utgjør dette to fortenner, en hjørnetann, en forjeksel og en jeksel (2-årsjekselen). Hos pungdyr er melketennene nesten fraværende, bare tredje premolar bryter fram som melketann før de voksne tennene etableres.

## Tannfelling
Når pattedyr er store nok til å finne mat selv og ikke lenger er helt avhengige av moren, vil melketennene falle ut og erstattes av de voksne tennene. Hos menneske skjer dette i omtrent i overgangen fra barnehage- til skolealder og i de første skoleårene. Selve tannskiftet foregår i samme rekkefølge som frambruddet av melketenner, forfra og bakover.

## Se også
*Tenner hos barn

## Referanser
Husleie

**Husleie** er en sum penger som en leietaker er juridisk pliktig til å betale utleieren ved leie av lokaler, hus eller leilighet. Leieforholdet blir regulert av husleieloven som bestemmer hvilke rettigheter og plikter utleier og leietager har overfor hverandre.

## Se også
* Depositum

## Eksterne lenker
* Husleieloven på Lovdata.no
Lianshan (Huludao)

**Lianshan** (kinesisk: 连山区; pinyin: *Liánshān Qū*) er et bydistrikt i provinsen Liaoning i Folkerepublikken Kina. Det ligger i byprefekturet Huludao.

## Administrative enheter
**Subdistrikter:**
*Xinggong (兴工街道), Bohai (渤海街道), Huaji (化机街道), Lianshan (连山街道), Yilingba (一零八街道), Shuini (水泥街道), Zhanqian (站前街道), Huagong (化工街道), Shiyou (石油街道), Jinjiao (锦郊街道), Yangjiazhangzi (杨家仗子街道), Yangjiazhangzi økonomiske og teknologiske utviklingsområde (杨家杖子经济技术开发区)
**Storkommuner:**
*Taijitun (台集屯镇), Si'erbao (寺儿堡镇), Jinxing (金星镇), Gangtun (钢屯镇), Hongluoxian (虹螺蚬镇), Gaoqiao (高桥镇), Gaoqiao økonomiske og teknologiske utviklingsområde (高桥经济技术开发区), Xintaimen (新台门镇)
**Kommuner:**
*Shanshenmiaozi (山神庙子乡), Baimashi (白马石乡), Shaheying (沙河营乡), Guchuyingzi (孤竹营子乡), Yangjiao (杨郊乡), Zhangxianggongtun (张相公屯乡), Tashan (塔山乡), Daxing (大兴乡)

## Samferdsel
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

## Referanser


## Eksterne lenker
*